“Hier is die vorms wat jou pappie moet invul vir afslag op die skoolgeld. Hy moet dit terugstuur so gou hy kan, oukei? Toe, toe, maak dat jy by die huis kom.”
Haar gedagtes hardloop nog ’n marathon in haar kop toe sy by die vierkant aankom om haar tas te kry. In die skadu staan die rugby- en netbalspan nog die nuwe sweetpakke en bekyk.
Sy val. Oor haar tas. Klippies maak vuur in haar hande. Lien wil huil, want dóér trek die papiere wat ingevul moet word en die bries wat sy voel, sê vir haar die wind het haar rok opgewaai.